5.93 இன்ச் ஃபுல் வியூ டிஸ்ப்ளே ,டூயல் கேமரா, 4 ஜிபி ரேம் இது போன்ற வசதிகளைக் கொண்ட ஒரு ஸ்மார்ட்போனின் விலை எவ்வளவு இருக்க முடியும் என்று நினைக்கிறீர்கள்? குறைந்தபட்சம் பதினைந்தாயிரத்துக்கும் மேல். இந்த எண்ணத்தை மாற்றும் வகையில் ஹுவாய் நிறுவனம் அறிமுகப்படுத்தியிருக்கும் ஸ்மார்ட்போன் ஹானர் 7X. டூயல் கேமரா வசதியுடன் கடந்த வருடம் வெளியான ஹானர் 6X மொபைலுக்கு நல்ல வரவேற்பு கிடைத்தது. ஹுவாயின் மற்ற மாடல்களை விட ஹானர் 6X அந்த நிறுவனத்தை பெரும்பாலோனோருக்கு அறிமுகப்படுத்தியது. அதன் அடுத்த தலைமுறை மொபைல் ஹானர் 7X ன் விலையும் குறைவாகவே நிர்ணயிக்கப்படும் என்று ஹுவாய் அறிவித்திருந்தது. கடந்த அக்டோபர் மாதமே சீனாவில் வெளியான நிலையில் தற்பொழுது இந்தியாவிலும் வெளியாகியிருக்கிறது.